

МОНГОЛ УЛСЫН ХУУЛЬ

2024 оны 05 сарын 16 өдөр Төрийн ордон, Улаанбаатар хот

**СОЁЛЫН ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Соёлын тухай хуульд доор дурдсан агуулгатай дараах хэсэг, заалт нэмсүгэй:

**1/3 дугаар зүйлийн 3.1.9, 3.1.10 дахь заалт:**

“3.1.9.“соёлын агуулга” гэж соёлын өвөрмөц хэв шинжээс үүдэлтэй буюу түүнийг илэрхийлэх бэлгэдлийн утга санаа, уран сайхны агуулгыг;

3.1.10.“контент” гэж үг, дуу, тэмдэг, дохио, текст, зураг, график, хөдөлгөөнт дүрс бүхий бүх төрлийн мэдээ, мэдээллийг тоон болон мультимедиа хэлбэрт хувиргасан агуулгыг.”

**2/18 дугаар зүйлийн 18.6 дахь хэсэг:**

“18.6.Төрийн болон орон нутгийн өмчийн соёл урлагийн байгууллага нь удирдлага, урын сангийн бодлогын болон засаглалын үйл ажиллагаанд дэмжлэг үзүүлэх чиг үүрэг бүхий Удирдах зөвлөлтэй байна. Удирдах зөвлөлийн ажиллах журмыг Засгийн газар батална.”

**2 дугаар зүйл.**Соёлын тухай хуулийн дараах заалтыг доор дурдсанаар өөрчлөн найруулсугай:

**1/3 дугаар зүйлийн 3.1.4 дэх заалт:**

“3.1.4.“соёлын бүтээгдэхүүн” гэж соёлын агуулга бүхий эдийн засгийн нэмүү өртөг шингэсэн биет болон биет бус зүйл, контентыг;

**2/3 дугаар зүйлийн 3.1.6 дахь заалт:**

“3.1.6.“соёлын бүтээлч үйлдвэрлэл” гэж хүний оюун санаа, авьяас, чадвар, бүтээлч сэтгэлгээний үр дүнд технологи, инновац, оюуны өмчид суурилсан, нэмүү өртөг шингэсэн бүтээгдэхүүн, үйлчилгээг бий болгох, бүтээх, үйлдвэрлэх, түгээх үйл явцыг;”

**3 дугаар зүйл.**Соёлын тухай хуулийн 11 дүгээр зүйлийн11.4 дэх хэсгийн “Засгийн газар” гэснийг “соёлын, боловсрол, шинжлэх ухааны болонэдийн засаг, хөгжлийн асуудал эрхэлсэн Засгийн газрын гишүүд хамтран” гэж, 32 дугаар зүйлийн 32.7 дахь хэсгийн “Шилдэг бүтээл” гэснийг “Шилдэг уран бүтээлч болон шилдэг бүтээл” гэж, 33 дугаар зүйлийн 33.1 дэх хэсгийн “Засгийн газар” гэснийг “соёлын асуудал эрхэлсэн Засгийн газрын гишүүн” гэж тус тус өөрчилсүгэй.

**4 дүгээр зүйл.**Соёлын тухай хуулийн9 дүгээр зүйлийн 9.1.7 дахь заалтын “уран сайхны” гэснийг, 12 дугаар зүйлийн 12.3 дахь хэсгийн “тус” гэснийг тус тус хассугай.

**5 дугаар зүйл.**Соёлын тухай хуулийн 26 дугаар зүйлийн 26.3 дахь хэсэг, 32 дугаар зүйлийн 32.5 дахь хэсгийг тус тус хүчингүй болсонд тооцсугай.

**6 дугаар зүйл.**Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА Г.ЗАНДАНШАТАР